Wir, Angnes, von gottes gnaden wilo kùnginne ze Ungern, ✳ ordenon un̄ setzen zuͦ dem lob dez almehtigen gottes ✳ un̄ ze ainem ewigen fride den Minren Bruͦdern ✳ un̄ den swestˀon Sant Clarun ordens, ✳ die uf
unserre stifte sint ze Kûngesvelt ✳ oder her nach chuͦnftig sint, also mit einander ze belibende un̄ ze wonende ✳ un̄ unserre stift gemainschaft mit ain ander ze haltende in aller der wise, als ez hie nach geschriben ist. ✳ wan ûn¬
ser liebù vrowe un̄ muͦter, kûneginne Elysabeth, selig, gestiftet un̄ gesezet hat ✳ un̄ in irn brieven vˀschriben, ✳ daz sehse briestˀ Minre Bruͦder ordens steteclichen sigint ze dem closter uf der gestift ze Kûngesvelt, ✳ die ver¬
✳ sigill̄ cōventꝰ ✳
sehen und vˀsorgen sûlent an messon die vrowa von Sant Clarun orden, ✳ die uf der selbun gestift sint ze Kûngesvelt, ✳ un̄ och die geste, die dez selben ordens sint, enphahen mit vier un̄ zwainzig mark herren gûlt, ✳ als ez ûnser
vrowe und muͦter gesezit hat ✳ und mit ir brieven verschriben. ✳ wan wir nu dez bewiset sint, ✳ daz man die vor genanten bruͦdˀ ✳ und och die geste dez selben ordens niht mit diser gùlt besorgen mak, ✳ als si dûrftig sint, ✳
uf die rede, daz die vrowen aller koste und muͤgi mit allen bruͦdern, sie sin geste odˀ niht geste, ledic sigint, so wellind wir, daz den vorgenanten bruͦdern diû phfruͦnde mit sehs marken herren gûlt an aller lay korn von dˀ
kirhen ze Stoufen gebessert werde jerlichen. ✳ ez were denne so viI, daz merchlich gebreste von hagel ✳ odˀ von andren sachen wrdie uf der kirhen, da man daz korn von dienet, ✳ so sol man dez selben jares fûr daz korn, daz man
git fûr die sehse mark, mit den wir in die phruͦnde han gebessert, ✳ geben siben mark blosses silberz. ✳ die vorgenanten gûlt, die sol man in nemen von den vrowen, ✳ der, den wir sezind, ✳ oder der, ✳ den die sezind, ✳ den wir den
gewalt gebind ze sezinde, ze ainem schafener, der die bruͦdˀ da mit besehe, als ez von ûnser vrowen und muͦtˀ ✳ und von ûns gesezet und gestiftet ist, ✳ nah dez gardians der bruͦder ze Kungesvelt heschen und ordenunge ✳ oder
dez, der an siner stat ist. ✳ wir wellind och, swaz almuͦsens in der kirchen wirt uf die alter oder bi den altern, da mit sich die lûte in der bruͦder messa enphelhend, ✳ daz man ✳ daz ✳ zuͦ der bruͦder noturft kerie. ✳ waz aber
dez almuͦsens ist, ✳ daz man nah dem ewangelien in opfers wise zuͦ dem alter bringet, ✳ ez sigind kerzen ✳ oder pfenninge ✳ oder in sweler lay gestalt ez ist, ✳ als daz opfer, ✳ daz an dem stillen vritage zuͦ dem crûze wirt, ✳ un̄ alles
daz wahse, ✳ daz in der kirchen wirt mit lichon ✳ oder an liche, ✳ von sibenden, ✳ von drissegosten ✳ odˀ von jargezit, ✳ oder von swelchˀ lay sache si sigint, die da komend ob den lichen ✳ odˀ an liche, ✳ un̄ och alliù diwe sidin tuͦch un̄ gultˀ
und teklachen und tischlachen ✳ odˀ in sweler lay gestalt sie sint, ✳ die mit lichen odˀ an liche zuͦ der kirchen werdent geophert ✳ von fûrstinne, die zuͦ dem gtͦteshus coment, ✳ odˀ sidin gewant oder andˀ clainot, diwe man in der main¬
unge zuͦ dem gotteshus bringet und git, daz man ez zuͦ gottes dienst kere, ✳ und swelchˀ lay dink durch solcher sache willen zuͦ dem gottes hus komet, dêz sùlent sich die vrowan alles under winden, ✳ ez were denne so vil, daz die
ain anders da mit schuͤfint, die ez dar gebend ✳ oder bringent. ✳ won wir wellint daz, ✳daz die vrowa dez sageres phlegint un̄ besorgent an dem gerwede un̄ an andern sachen, dez man da bedarf, un̄ die kirchen ùber al besserin,
swa sin not ist, ✳ an tach, ✳ an muren, ✳ an glas, ✳ un̄ och vˀsehint an allem leht mit wahse un̄ oͤle ze allen messen un̄ ze allen tag ziten, nahtes un̄ tages. ✳ wir wellint och, daz diwe clainot, ✳ diwe von ûnserrē vrown un̄ muͦter,
selig, deˀ gestift worden sint, ✳ uf der selben gestift belibint, ✳ daz weder bruͦdˀ ✳ noch vrowen dehainen gewalt dar ùber habint, diwe clainot ze verkoͧfent ✳ odˀ ze vˀsezind ✳ oder von dem clostˀ ze lihende, ✳ daz sie dem clostˀ moͤhtind
enphroͤmedet werden. ✳ doch so wellint wir, daz die vrowen, die des sageres phlegent, sûlent diwe clainot oͧch in ir g phlege haben ✳ un̄ den bruͦdern her fùr lihen dar nach un̄ ainem jegelichem hohzit zimlich un̄ fuͤglich
ist. ✳ beschehe aber daz, ✳ daz ros odˀ hernesch mit ainer lich koment ✳ odˀ gewant ✳ un̄ niht benāt wrde, ob ez solt sin der broͧdˀ oder der vrowen, un̄ och niht benant wrde daz, ze welchem nuze man ez haben solt, daz sol
man glich tailen, ✳ halbes den bruͦdern geben ✳ un̄ halbes den vrowen. ✳ und swaz dem clostˀ geschafet wirdet un̄ nicht beschaiden wirdet noch benant, welhem tail ez werden solti, bruͦdern oder vrowen, ✳ ez sie in urbar odˀ in
varendem guͦt, ✳ daz sol man allez glich tailen, ✳ daz ez halbez gevalle den bruͦdern ✳ un̄ halbez den vrowen. ✳ swie daz sie, daz der bruͦder zal minre sie denne der vrowen, ✳ dar umbe wellint wir niht, daz der bruͦdˀ tail geminrot
werde. ✳ wir wellint och, daz alle die hofstat, die von dem kirchhof unze an daz uzer tor, daz gegen Brugge stat, mit den drin hùsern, diwe dar uf gebwen sint, mit aller der hofstat, diwe mit der rinkmur umbvangen
ist, ✳ diwe da gat von dem selben tor hen uf gegen Oberburg, ✳ un̄ alle die hofstat, die ✳ die vrowen mit irm closter umb vangen habnent, alle sament der vrowen sigint, ✳ un̄ och diwe hofstat, da wir ùnser hûs uf gebwen habint ✳ odˀ
die wir ze ûnserm hûs vorvangen haben nach ûnserm leben ✳ si och der vrowen in der wis un̄ wir in ez mit ûnsern brieven sezin. ✳ die vrowen, die sûlent den bruͦdern als vil hofstat gewinnen, daz sie hinder den hûsern
mugint ainen wagēweg haben zuͦ irem clostˀ ✳ un̄ daz sie hûser gebwen mûgint ir schafnerin un̄ och anderen, der sie ze dienst bedurfent. ✳ diwe kirch sol gemain sin den bruͦdern un̄ den vrowen, ✳ also, ✳ daz die vrowen dar
inne daz ampt begangen mit singende un̄ mit lesende, ✳ als ir orden hat. ✳ der kiͤrhof sol och gemain ✳ sin, ✳ daz man dar inne ir baider toten bestatte, die von andaht dar inne ir begrebede erwellent. ✳ daz diz allez, daz hie vor ge¬
schriben ist, stete belibe, ✳ dar ùber geben wir disen brief, vˀsigilt ✳ mit ûnserm insigel ✳ un̄ mit dem insigel bruͦder Heinrichez von Talhein, der ze den ziten der minron bruͦder ministˀ waz, ✳ un̄ mit dem insigel swester
Guͣtun von Bachenstain, diwe ze den ziten abtissinne waz, ✳ un̄ irs cōventes insigel, ✳ won ez mit ir aller gunst und willen ist beschehen. ✳ dirre brief wart ze Strazburg geben, do man von gottes geburt zalt driuzehenhun¬
dert jar, ✳ dar nach in dem ahzehendem jar, ✳ an dem zehenden tag in dem merzen. ✳
✳ sigill̄ regiē ✳
✳ sigill̄ ministˀ ✳
✳ sigill̄ abb̄e ✳
✳ sigill̄ cōventꝰ ✳